I [[Dessau]] så Luther en tolvårig dreng, der "''ikke gjorde andet end at æde og skide''". Luther gav det råd at få drengen druknet, "''for åndssvage børn er [[skifting]]er, født af kvinder, der har haft omgang med djævelen…De børn skal druknes, ikke af medlidenhed, men fordi djævelen hos skiftinger har taget sjælens plads''".<ref>Frederik Stjernfelt: Syv myter om Martin Luther, s. 88-89.</ref> I Luthers tid var der ellers en kritisk holdning til trolddom. Ved universitetet i [[Tübingen]] diskuterede man, om hekseri faktisk fandtes, men var forordnet af Gud og derfor ikke strafbart. Man diskuterede også, om hekseri ''ikke'' fandtes, men at ”heksene” selv troede på det, og derfor burde straffes for at ville påføre andre skade.<ref>Frederik Stjernfelt: Syv myter om Martin Luther, s. 118.</ref> I sine yngre dage afviste Luther tidens [[vandrehistorie]]r, som at hekse fløj gennem luften på kosteskafter; at de holdt [[heksesabbat]]er og kunne forvandle sig til sorte katte; men senere virkede han helt ukritisk.<ref>Frederik Stjernfelt: Syv myter om Martin Luther, s. 90.</ref> Også [[homoseksualitet]] blev koblet ind i sagen. Ifølge Luther blev "den stumme synd" eller "den italienske [[utugt]]", som han kaldte den, bragt til Tyskland af [[Karteuserordenen|karteusermunke]]; men djævelen stod utvivlsomt bag. Derfor måtte der skrides ind med dødsstraf for at komme uvæsenet til livs. Djævelen spillede ligeledes en rolle ved [[utroskab]]. Var der en prostitueret med i spillet, måtte hun efter Luthers mening dømmes til [[hjul og stejle]].<ref>Frederik Stjernfelt: Syv myter om Martin Luther (s. 92-93)</ref>
Filosofi Religion Historie Walhalla